**Jegyzőkönyv**

**Elnökségi Ülés 2025.01.17-én 15 órától.**

**Helyszín: Magyar Íjász Szövetség székhelye**

**Jelenlévők:**

Vánky Sebastian elnök, Szedlár János alelnök, Nagy Gábor elnökségi tag, Máté Gyöngyi elnökségi tag, Lovász Tamás elnökségi tag, Pindák László főtitkár.

**Napirendi pontok:**

1. **Íjász versenyzőknek és egyesületeknek kiküldött kérdőívek kiértékelése** (mellékelve az eredmények)

Az elnökség átnézte az értékeléseket és lépéseket tesznek szakáganként a beérkezett vélemények lehetőség szerinti megvalósítására.

1. **BTE képzés a továbbiakban**

A BTE képzést továbbra is Windischmann Mercédesz tartja.

**3/2025. határozat: Az elnökség a BTE képzés oktatójának Windischmann Mercédeszt egyhangúlag megszavazta.**

1. **NEP (Utánpótlás) edzők felé támasztott feltételek, feladatok egyeztetése (munkaköri leírás módosítása)**

A NEP-es edzők szerződésében és munkaköri leírásában legyen benne a nem teljesítés esetén a visszafizetési-, illetve kártérítési felelősségük, annak érdekében, hogy ha a MÍSZ-től visszakövetelik a pénzt, akkor ne a MÍSZ legyen 100%-ban felelős az anyagi hátrányokért, ami az edző esetleges nem teljesítéséből fakad, (pl. kreditpontok megszerzése.) UP edzők Kósy Nándor, Soós-Horváth Diána, Kovács-Pataki Csenge, Hegedűs András, Torma József, Vásári Róbert, dr. Ragoncsa Zoltán, Hriczik Csaba, Szedlár János, Czeróczki Béla

**4/2025. határozat: Az elnökség egységesen megszavazta UP edzők munkaköri feladatait és munkaszerződését. Felelős: Vánky Sebastian.**

1. **2025. évi költségvetés megbeszélése**

Az elnökség átbeszélte a költségvetést, az elosztási elvekben egyetértett, egy képlethiba miatt sajnos újra kell a részleteket tervezni és a kiadásokat jelentősen csökkenteni. Felelős: Vánky Sebastian.

1. **FeHoVá-ra eszközök beszerzése**

Az eszközök beszerzése folyamatban, számítások szerint 15 vesszőfogó beszerzése szükséges, a többi eszköz raktárkészleten.

**5/2025. határozat: A beszerzést az elnökség egységesen megszavazta. Felelős: Nagy Gábor.**

1. **Kakas István részvétele a Világjátékokon**

A Világjátékokra a felkészülést sajnos a Versenysport Szövetség továbbra sem támogatja. Tekintettel arra a tényre, hogy van egy kvótánk, Molnár Józsefen kívül érdemes lenne még egy versenyzőnek is készülni, hogy helyettesíteni tudja Molnárt, ha bármi közbejönne. A javaslat, hogy a VJ kísérője, Kakas István korábbi VJ győztes is készüljön, arra az esetre, ha bármi akadálya lenne Molnár versenyzésének. A támogatási összeget a végleges költségvetés elfogadásakor közöljük a versenyzőkkel, minimum 1 millió forint összesen.

1. **Sportolói bizottság.**

Windischmann Mercédesz helyett az elnökség Máté Gyöngyit választotta meg egyhangúlag. Felelős: Pindák László.

**6/2025. határozat: Windischmann Mercédesz helyett a sportolói bizottság tagjaként Máté Gyöngyit az elnökség egyhangúlag elfogadta**

1. **Paraválogatott bővítése.**

Javaslat érkezett Kollár Andor paraválogatottba való beemelésére. Felelős: Soós Horváth Diána.

**7/2025. határozat: Az elnökség egységesen megszavazta Kollár Andor válogatottba való felvételét**.

1. **Íjászat napja dátum.**

Javaslat a teljesen betelt versenynaptárra való tekintettel: 2025. október 4., szombat.

Egységesen elfogadva.

**8/2025. határozat: Az elnökség az Íjászat napja dátumaként a 2025. október 04-ét egyhangúlag elfogadta.**

Budapest, 2025.01.17.

Vánky Sebastian

Elnök